Le fa Jeremia a ne a boga jalo, ga a ka a kgobega marapo. Ka ntlha yang? O ne a itse gore Jehofa ga a kitla a mo tlogela. (Jeremia 1:8) Gape o ne a itse Dikwalo tse di neng di bua ka nako e khumanego le go boga di tla bong di fedile di bo di emisediwa ke kagiso le polokesego tsa mmatota.—Pesalema 37:10, 11. 8 Go iketleetsa ga ga Jehofa go itshwarela le boikwatlhao jwa ga Manase go re ruta sengwe sa botlhokwa ka boikokobetso. Re tshwanetse go nna re gopotse gore tsela e re tshwarang ba bangwe ka yone ba ba ka tswang ba re kgopisitse le boikutlo jo re nnang le jone fa re leofa bo ka ama tsela e Jehofa a dirisanang le rona ka yone. Fa re itshwarela ba bangwe melato ka go rata e bile ka boikokobetso re dumela diphoso tsa rona, re ka solofela gore Jehofa o tla re utlwela botlhoko.—Mathaio 5:23, 24; 6:12.